Page:Oxford Book of English Verse 1250-1900.djvu/460

 O slowly, slowly rase she up, And slowly put she on; And slowly rade she out the way Wi' mony a weary groan.

The Queen was clad in scarlet, Her merry maids all in green; And every town that they cam to, They took Marie for the Queen.

'Ride hooly, hooly, gentlemen, Ride hooly now wi' me! For never, I am sure, a wearier burd Rade in your companie.'—

But little wist Marie Hamilton, When she rade on the brown, That she was gaen to Edinburgh town, And a' to be put down.

'Why weep ye so, ye burgess wives, Why look ye so on me? O I am going to Edinburgh town, A rich wedding to see.'

When she gaed up the tolbooth stairs, The corks frae her heels did flee; And lang or e'er she cam down again, She was condemn'd to die.

When she cam to the Netherbow port, She laugh'd loud laughters three; But when she came to the gallows foot The tears blinded her e'e.

hooly] gently.